text: Tost fu redoutés malement.
   Après lui assamblent sa gent
   Qui durement conforté sont
   De ce que tel chevetaine ont.
   Ains qu'il fussent parassamblé,
   En ot maint à terre porté,
   Qui onques puis ne releva.
   La seconde bataille ala
   Assambler moult hardiement,
   Com gent de grant apensement
   Et qui d'armes estoient duit.
   Maint arçon i veïssiez vuit,
   Et mainte resne traynant,
   PageV01P026
   Et maint home à terre gisant.
   Fercatas le fist bien ce jour,
   Il et ses frères et li lour.
  